Document ID: /roh_data/filtered/fineweb-2-filterrobots_roh.jsonl.gz/27688

Gia durant il viadi da l’Engiadina en il Puschlav han ils giasts pudì giudair musica da la band da New York «The Rad Trads».
Il viadi spezial da la Viafier Retica ha transportà ils giasts sur il Pass dal Bernina fin a Poschiavo, nua che la band americana «The Earth Wind & Fire Experience feat. The Al McKay all Stars» ha concertà sin la piazza amez Poschiavo.
Da quai da 1000 persunas èn sa radunadas sin la piazza amez Poschiavo per giudair il concert e la show da la band da jazz americana. Il concert ch'è stà gratuit è er vegnì emess tar RTR via livestream sin rtr.ch e sin HbbTv.
RR actualitad 17:00